|  |  |
| --- | --- |
|  | «BIOKIMYO» АЖ  Кузатув кенгаши томонидан  **«ТАСДИҚЛАНГАН»**  Кузатув кенгаши раиси  Э.К.Уралов  13 июль 2016 й.  1-сон Баённомаси |

**«BIOKIMYO» АКЦИЯДОРЛИК ЖАМИЯТИНИНГ**

**КОРПОРАТИВ МАСЛАҲАТЧИ ТЎҒРИСИДАГИ**

**НИЗОМ****И**

**Янгийўл тумани – 2016 йил**

**М У Н Д А Р И Ж А**

|  |  |  |
| --- | --- | --- |
| 1. | Умумий қоидалар . . . . . . . . .. . . . . . . . . . . . . . . . . . . . . . . . . . . . . . . . . . . . . . . . . . | 3 |
| 2. | Тайинланиш тартиби ва унинг ваколатларини тугатиш. Корпоратив маслаҳатчи номзодига талаблар . . . . . . . . . . . . . . . . . . . . . . . . . . . . . . | 3 |
| 3. | Корпоратив маслаҳатчининг мустақиллиги . . . . . . . . . . . . . . . . . . . . . . . . . . . . | 3 |
| 4. | Корпоратив маслаҳатчининг фаолият тартиби . . . . . . . . . . . . . . . . . . . . . . | 4 |
| 5. | Корпоратив маслаҳатчининг ҳуқуқ ва вазифалари . . . . . . . . . . . . . . . . . . . . . . | 4 |
| 6. | Кузатув кенгаши аъзолари, Тафтиш комиссия, Жамиятнинг Бошқаруви ва ходимлари вазифалари . . . . . . . . . . . . . . . . . . . . . . . . . . . . . . . . . . . . . | 5 |
| 7. | Корпоратив маслаҳатчига рағбатлантиришларнинг тўлови шартлари ва тартиби . . | 5 |
| 8. | Корпоратив маслаҳатчининг масъуллиги. . . . . . . . . . . . . . . . . . . . . . . . . . | 5 |

**1. Умумий қоидалар**

1.1. Ушбу Низом Корпоратив маслаҳатчининг тайинланиш тартиби ва унинг ваколатларини тугатилиши, номзодга нисбатан қўйиладиган талабларни, фаолият тартибини, рағбарлантиришларнинг тўлов шартлари ва тартибларини, ҳамда «BIOKIMYO» Акциядорлик жамиятнинг (кейинги матнларда - Жамият) Корпоратив маслаҳатчининг масъуллигини аниқлаб беради.

1.2. Мазкур Низом Ўзбекистон Республикасининг 2014 йил 6-майдаги 370-сон «Акциядорлик жамиятлари ва акциядорлар ҳуқуқларини ҳимоя қилиш тўғрисида» Қонуни (бундан буён матнда Қонун деб юритилади) акциядорлик жамиятлари фаолиятининг самарадорлигини ошириш ва корпоратив бошқарув тизимини такомиллаштириш комиссияси йиғилишининг 2015 йил 31 декабрдаги 9-сон баённомаси билан тасдиқланган “Корпоратив бошқарув кодекси” (бундан буён матнда Кодекс деб юритилади) ҳамда Жамият Уставига мувофиқ ишлаб чиқилган.

1.3. Корпоратив маслаҳатчи – Ўзбекистон Республикаси корпоратив қонунчилигига (кейинги матнларда – корпоратив қонунчилик) риоя қилинишни юзасидан назоратни амалга оширувчи жамиятнинг мансабдор шахсидир.

1.4. Корпоратив маслаҳатчи ўз фаолиятида корпоратив қонунчилик, Жамият Низоми, ушбу Низом ва бошқа ички корпоратив ҳужжатларга амал қилади.

**2. Тайинланиш тартиби ва унинг ваколатларини тугатиш.**

**Корпоратив маслаҳатчи номзодига талаблар**

2.1. Корпоратив маслаҳатчи лавозими Жамиятнинг Кузатув кенгаши томонидан тайинланади.

2.2. Корпоратив маслаҳатчи лавозимига номзодлар бўйича Кузатув кенгаши аъзолари ва Бошқарув Раиси таклифлар киритиши мумкин. Кузатув кенгашига таклиф этилаётган ҳар бир номзод бўйича қуйидаги маълумотлар тақдим этилиши керак:

номзоднинг фамилияси, исми ва отасининг исми;

туғилган санаси;

маълумоти;

иш жойлари бўйича маълумотлар;

иқтисодиёт соҳасида жинояти учун сўндирилган судланганлиги мавжуд эмаслиги ёки бошқарув тартибига қарши жинояти ҳақида маълумотлар;

номзод ҳақида бошқа қўшимча маълумотлар.

2.3. Корпоратив маслаҳатчи лавозимига тайинланган шахс билан меҳнат шартномаси тузилади. Меҳнат шартномасининг аҳамиятли шартлари Кузатув кенгаши томонидан белгиланади. Меҳнат шартномаси Кузатув кенгаши Раиси ёки Кузатув кенгашининг ваколатли шахси томонидан имзоланади.

2.4. Кузатув кенгаши ҳар қандай вақтда Корпоратив маслаҳатчи ваколатларини тугатиш ва у билан меҳнат шартномасини бекор қилиш ҳақидаги қарорни қабул қилиш ҳуқуқига эга.

2.5. Корпоратив маслаҳатчи лавозимига қуйидаги талабларга жавоб берадиган шахс тайинланади:

олий маълумотга эгалиги;

корпоратив қонунчиликни, қимматли қоғозлар бозори тўғрисидаги қонунчиликни, қимматли қоғозлар бозорида маълумотларни ошкор этиш қоидалари сохасидаги билимига эгалиги;

корпоратив бошқарувнинг жаҳон амалиёти тўғрисидаги билимлари;

иқтисодиёт соҳасида жинояти учун сўндирилган судланганлиги мавжуд эмаслиги ёки бошқарув тартибига қарши жинояти мавжуд бўлмаган.

2.6. Корпоратив маслаҳатчи бир вақтнинг ўзида кузатув кенгаши аъзоси, Тафтиш комиссияси аъзоси бўлиши мумкин эмас, Корпоратив маслаҳатчи вазифалари билан боғлиқ бўлмаган лавозим вазифаларини бажаришга ҳақли эмас.

**3. Корпоратив маслаҳатчининг мустақиллиги**

3.1. Корпоратив маслаҳатчининг мустақиллигининг асосий шартлари қуйидагилардир:

Корпоратив маслаҳатчининг тайинланиши ва озод этилиши, Жамиятнинг Кузатув кенгаши қарори бўйича иш ҳақи миқдори ва бошқа тўловларни тайинлаш;

Жамиятнинг Кузатув кенгашига тўғридан-тўғри бўйсуниши.

**4. Корпоратив маслаҳатчининг фаолият тартиби**

4.1. Жамият томонидан корпоратив қонунчиликка риоя қилиниши устидан назоратини Корпоратив маслаҳатчи қуйидаги йўл билан амалга оширади:

корпоратив қонунчиликка риоя этилиши юзасидан мониторингни олиб бориш;

корпоратив қонунчилик бузилишларини аниқлаган тақдирда текширувлар ўтказиш ва аниқланган камчиликларни бартараф этилиши устидан назоратни олиб бориш;

корпоратив қонунчилиги бузилишларини олдини олиш мақсадида корпоратив қонунчиликка риоя қилиш масалалари бўйича маслаҳатлар бериш.

4.2. Корпоратив маслаҳатчи мониторингни ўтказишни шундай тартибда амалга оширадики, бу ўз вазифаларини ўрнатилган тартибда амалга ошириш учун зарур.

Корпоратив қонунчиликка риоя этиш бўйича мониторинг ўтказилиш вақтида акциядорларнинг Умумий йиғилишига тайёргарлик кўриш, чақириш ва ўтказилиши, Кузатув кенгаши мажлисларини чақириш ва ўтказиш тартиби, акциядорлар ва Кузатув кенгаши Умумий йиғилишлари қарорларини бажарилиши, дивидендларни тўланиш тартиби ва муддатлари, Жамият ҳақидаги маълумотлар ошкор этиш тартибини, жамият Акциядорларининг жамиятга келиб тушган мурожаатларини кўриб чиқиш тартиби ва корпоратив бошқарувнинг бошқа масалалари юзасидан назоратни амалга оширади.

4.3. Жамият томонидан корпоратив қонунчиликка риоя қилиниши юзасидан текшириш корпоратив қонунчиликка риоя этилмаганлиги аниқлангандан сўнг амалга оширилади.

4.4. Жамият томонидан корпоратив қонунчиликка риоя қилиниши юзасидан текшириш натижалари Корпоратив маслаҳатчи томонидан Кузатув кенгашига хисобот тайёрланган вақтдан **икки кундан кечикмаган муддатда** хисоботни тайёрлаб тақдим этади.

4.5. Жамият томонидан корпоратив қонунчиликка риоя қилинишини текшириш натижалари ҳақидаги ҳисобот қуйидаги маълумотларни ўз ичига олган бўлиши керак:

текширув асослари ва уни ўтказилиш муддатлари;

текширув жараёнида тасдиқланган ва бошқа аниқланган бузилишлар ҳақида;

бузилишни вужудга келтирган аниқланган сабаблар ва унда айбдор шахслар;

корпоратив қонунчилик бузилишлари ва шундай бузилишларни олдини олиш бўйича таклифлар ва тавсиялар ҳақида.

4.6. Корпоратив маслаҳатчи корпоратив қонунчилик бузилишларини олдини олиш мақсадида ўзининг ташаббуси ёки Кузатув кенгаши аъзолари, Тафтиш комиссияси, Бошқарув, Жамият ходимлари сўрови бўйича корпоратив қонунчиликка риоя этиш масалалари бўйича маслаҳат беради. Маслаҳат оғзаки ва/ёки ёзма шаклда амалга оширилиши мумкин.

4.7. Корпоратив маслаҳатчи ҳар чоракда Кузатув кенгашига ҳисобот даврида ўз фаолияти ҳақида чорак ҳисоботини тақдим этади.

**5. Корпоратив маслаҳатчининг ҳуқуқ ва вазифалари**

5.1. Унга юклатилган вазифаларни бажариш мақсадида Корпоратив маслаҳатчи қуйидаги ҳуқуқларга эга:

ўз вазифларини ўрнатилган тартибда амалга ошириш мақсадида жамиятнинг бошқарув органи, ташкилий тузилма бўлимлари, ходимлари билан зарур бўлган меъёрларда ўзаро алоқада бўлиш;

ўз вазифларини ўрнатилган тартибда амалга ошириш мақсадида жамиятнинг мансабдор шахслари ва ташкилий тузилма бўлимларидан зарур бўлган маълумот ва материалларни хамда Кузатув кенгаши ва Умумий йиғилишлари қарорларини бажарилиши юзасидан маълумотларни олиш;

корпоратив қонунчилик бузилишига олиб келиши мумкин бўлган ҳаракатлар ва ҳаракатсизликларни тугатиш ҳақида огоҳлантириш;

Жамиятнинг бошқарув ва назорат органларининг ўзаро хамкорлигининг самарадорлигини оширишга йўналтирилган низом ва жараёнларни ишлаб чиқиш ва жорий қилишни ташкил этиш;

Корпоратив маслаҳатчи вазифаларидан келиб чиқувчи бошқа ҳуқуқлар.

5.2. Унга юклатилган вазифаларни бажариш учун Корпоратив маслаҳатчи қуйидагиларга мажбур:

корпоратив қонунчилик, Низом ва бошқа ички корпоратив ҳужжатлар, шу билан бирга ушбу Низом талабларига қатъий риоя этиш;

Жамият манфаатларида ҳаракат қилиш, Жамиятга нисбатан ўз ҳуқуқларини амалга ошириш ва вазифаларини сидқидилдан ва оқилона бажариш;

ҳисобот даври бўйича ўз фаолияти ҳақида Кузатув кенгашига чорак ҳисоботини **ҳар чорак** тақдим этиш;

Корпоратив маслаҳатчи ваколатларига тааллуқли масалалар бўйича Кузатув кенгаши аъзолари, Тафтиш комиссияси, Бошқарув аъзолари, Акциядорлар ва Жамият ходимларининг сўровига, шу билан бирга корпоратив қонунчиликка риоя этиш масалалари бўйича маслаҳатлар олиш ўз вақтида эътибор бериш;

Корпоратив маслаҳатчи вазифалари бўйича тааллуқли бошқа вазифалар.

**6. Кузатув кенгаши, Тафтиш комиссияси, Бошқарув аъзолари ва Жамият ходимларининг вазифалари**

6.1. Кузатув кенгаши, Тафтиш комиссияси, Бошқарув аъзолари ва жамият ходимлари қуйидагиларга мажбурдирлар:

Корпоратив маслаҳатчига ўз вазифаларини бажариши учун ёрдам кўрсатишга;

Корпоратив қонунчиликнинг бузилишларига олиб келиши мумкин бўлган холатлар ҳақида Корпоратив маслаҳатчига зудлик билан маълумотларни етказиш;

ушбу Низомдан чиқувчи бошқа вазифалар.

**7. Корпоратив маслаҳатчига рағбатлантиришларнинг тўлови шартлари ва тартиби**

7.1. Корпоратив маслаҳатчининг рағбарлантириш шартлари Кузатув кенгаши томонидан аниқлаб берилади ва Корпоратив маслаҳатчи билан тузилаётган меҳнат контрактида кўрсатилади.

7.2. Корпоратив маслаҳатчига рағбатлантириш тўлови ходимларга иш ҳақи тўлаш учун Жамиятда ўрнатилган муддатларда амалга оширилади.

7.3. Корпоратив маслаҳатчига чорак натижалари бўйича чорак мукофоти тўланади. Корпоратив маслаҳатчининг чорак мукофотининг ҳажми Кузатув кенгаши томонидан чорак ҳисоботи бўйича фаолиятнинг натижаларини баҳоси якунлари бўйича тайинланади.

**8. Корпоратив маслаҳатчининг масъуллиги**

8.1. Корпоратив маслаҳатчи қонунчиликда кўзда тутилган талабларни бузилиши бўйича, шу билан бирга Жамиятнинг тижорат сирини ташкил этувчи маълумотларни тарқатиб юбориш бўйича, ҳамда ушбу Низомнинг талабларини бузилиши бўйича жавобгар бўлади.

8.2. Корпоратив маслаҳатчи ўз фаолияти бажарилиши учун олган ҳужжатлар ва текширувлар натижаси бўйича ҳисоботлар, ўз фаолияти бўйича чорак ҳисоботлар ва Корпоратив маслаҳатчи фаолияти билан боғлиқ бошқа ҳужжатларни сақланишишига жавобгар.